વૈશ્વિક બજારમાં સોનું છ મહિનાની નવી નીચી સપાટીએ ગબડ્યું હતું. જોકે, સ્થાનિકમાં ડોલર સામે રૂપિયો ફરી ગબડતાં વૈશ્વિક બજારના ઘટાડાની અસર ધોવાઈ ગઈ હતી. અમદાવાદમાં સોનું Rs 50 સુધરીને Rs 31,550ના સ્તરે રહ્યું હતું. જોકે, ચાંદી સાધારણ Rs 100 ઘટીને Rs 40,000 બંધ રહી હતી. મુંબઈ ખાતે પણ સોનું Rs 40 સુધર્યું હતું તો ચાંદી સાધારણ Rs 90 ઘટીને બંધ રહી હતી. વૈશ્વિક સ્તરે સોનું સાત ડોલર ઘટીને 1,244 ડોલરની સપાટીએ ટ્રેડ થતું હતું જે ડિસેમ્બર 2017 પછીની સૌથી નીચી સપાટી હતી. સોનાની પાછળ ચાંદી પણ 16 ડોલરની સપાટી તોડીને 15.88 ડોલરની સપાટીએ રહી હતી.